Ropažu pagasts

Ropažu pagasts ir pagasts Vidzemes rietumos, Ropažu novadā. Pagasta centrs ir Ropaži. Izvietojies Lielās Juglas krastos. Robežojas ar sava novada Garkalnes un Stopiņu pagastu, kā arī Siguldas, Ogres un Salaspils novadu.

No 2004. gada līdz 2021. gada administratīvi teritoriālajai reformai pastāvēja kā Ropažu novads. 2021. gada Administratīvi teritoriālās reformas rezultātā tika izveidots jauns Ropažu novads, apvienojot Garkalnes, Stopiņu un Ropažu novadus. Jaunajā novadā kā teritoriālās vienības tika iekļauti Garkalnes pagasts, Ropažu pagasts, Stopiņu pagasts un Vangažu pilsēta, bet par novada centru kļuva Ulbroka.

 Daba 
Ropažu pagasts atrodas Viduslatvijas zemienes Ropažu līdzenumā. Reljefs pārsvarā līdzens, nedaudz viļņots. Pagastā lielākā osu grēda Latvijā — Lielie Kangari, kas stiepjas 26 km garumā un ietilpst Lielo Kangaru dabas liegumā, kurā sastopamas 17 aizsargājamo augu sugas. 66% novada teritorijas aizņem meži. Gaitiņu un Remīnes karjeros iegūst dolomītu.

 Upes 
 Ķivuļurga
 Lēģerurga
 Lielā Jugla
 Krievupe
 Mude
 Pietēnupe
 Tumšupe
 Arupīte
 Urga

 Ezeri 
 Silezers (4,5 ha)
 Kangaru ezers
 Pietēnu ezers

 Purvi 
 Lielais Kangaru purvs (832 ha), kūdras slāņa vidējais dziļums 4,5 m, lielākais — 9 m, apaudzis ar priedītēm, aug arī pundurbērzi, gar malām mežs
 Maltuves purvs (lielākā daļa atrodas Garkalnes pagastā)

 Vēsture 
Ropaži pirmoreiz rakstos minēti Indriķa hronikā sakarā ar Ropažu kauju starp lietuviešiem un krustnešu un zemgaļu spēkiem 1205. gada 23. februārī. Ap 1320. gadu Livonijas ordenis uzcēla Ropažu pili, Livonijas kara laikā 16. gadsimtā tā tika sagrauta. Pēc dzimtbūšanas atcelšanas Vidzemes guberņā 1819. gadā notika arī pārvaldes reforma — izveidoja pagastus un pagasttiesas. Ropažu pagastnams celts 19. gadsimta 2. pusē. 1935. gadā Ropažu pagasta platība bija 340 km², no 57 Rīgas apriņķa pagastiem tas bija lielākais.

1945. gadā Ropažu pagastā izveidoja Ropažu, Augšciema, Kākciema un Zaķu ciema padomes, bet pagastu 1949. gadā likvidēja. 1954. gadā Rīgas rajona Ropažu ciemam pievienoja likvidēto Augšciema ciemu, 1962. gadā — likvidēto Kākciema ciemu. 

1990. gadā ciemu reorganizēja par Rīgas rajona pagastu, bet 2004. gadā — pagastu par Ropažu novadu. Pēc 2009. gada administratīvi teritoriālās reformas rezultātā tā gada 1. jūlijā novads kļuva par atsevišķu pirmā līmeņa pašvaldību. 2021. gada administratīvi teritoriālās reformas rezultātā izveidoja jaunu Ropažu novadu, apvienojot līdzšinējo ar Inčukalna novada Vangažu pilsētu, kā arī Garkalnes novadu un Stopiņu novadu, bet par novada centru kļuva Ulbroka.

 Apdzīvotās vietas 
Pagasta centrs un lielākā apdzīvotā vieta ir Ropaži. Pagastā ir vēl 3 ciemi, kuros katrā iedzīvotāju skaits pārsniedz 500: Zaķumuiža, Silakrogs, Mucenieki.

 Iedzīvotāji 

 Etniskais sastāvs 

 Iedzīvotāju skaita izmaiņas 

 Pašvaldība 

 Tautsaimniecība 

 Transports 
Cauri pagastam iet vairāki valsts nozīmes reģionālie autoceļi: P4 (Rīga—Ērgļi), P3 (Garkalne—Alauksts), P10 (Inčukalns—Ropaži—Ikšķile), vairāki vietējas nozīmes ceļi. Pagasta teritoriju šķērso slēgtā dzelzceļa līnija Rīga - Ērgļi, uz tās atradās 5 dzelzceļa stacijas — Ķivuļi, Bajāri, Kangari, Remīne un Augšciems.

 Izglītība 

 Sports 

 Kultūra 
Ropažu pagastā darbojas šādi kolektīvi:
 Jauktais koris "Ropaži"
 Jauktais koris "Ozolzīle"
 Deju kopa "Zaķubērni"
 Vokālais ansamblis "Sarma"
 Deju kolektīvs "Cielava"
 Folkloras kopa "Oglīte"
 Vokālais ansamblis "Noktirne"
 Bērnu deju kolektīvs "Cielaviņa"

 Reliģija 

 Ievērojamas personības 
 Alberts Bels
 Andris Staģis
 Ernests Ūdris (1894—1967), revolucionārs, čekists un jurists
 Oskars Voits (1866—1959), ārsts un diplomāts

 Ievērojamas vietas 

 Lielie Kangari — lielākais osu valnis Latvijā;
 Ropažu pilsdrupas
 Zaķumuižas apbūve (19. gadsimts)
 Ropažu mācītājmuižas dzīvojamā ēka (19. gadsimta sāk.)
 Augšciema un Kangaru dzelzceļa stacijas (celtas 1937. gadā)
 Ropažu parks Lielās Juglas krastā
 Zaķumuižas parks

 Dižkoki 
 Nāgelmuižas ozols (6,44 m);
 Jaunzvirgzdiņu ozols (5,45 m);
 Veczvirgzdiņu ozols (5,05 m);
 Meskas ozols (5 m);
 Dutku liepa (4 m).

 Attēlu galerija 

 Atsauces 

 Ārējās saites 

 Aktīvi vecāki Ropažu novadam
 Silakrogs 
 Ropažu novada karte

Kategorija:Vidzeme
Kategorija:Ropažu novada pagasti
Kategorija:Latvijas bijušie novadi